钦定古今图书集成/明伦汇编/氏族典/第162卷 > 韩性
## 钦定古今图书集成/明伦汇编/氏族典/第162卷 > 韩性

按《元史韩性传》：“性字明善，绍兴人。其先家安阳，宋司
徒兼侍中魏忠献王琦。其八世祖高祖左司郎中膺
胄扈从南渡，家于越。性天资警敏，七岁读书，数行俱
下，日记万言。九岁通《小戴礼》。及长，博综群籍，而于儒
先性理之说，尢深造其阃域。其为文辞，博达儁伟，变
化不测，自成一家。言士有一善，必为之延誉不已。及”
辨析是非，则毅然有不可犯之色。宪府常举为教官，
谢不赴。天历中，赵世延以性名上闻。后十年，门人李
齐为南台监察御史，力举其行义，而性已卒矣，年七
十有六。卒后，南台御史中丞月鲁不花尝学于性，言
性法当得谥，朝廷赐谥“庄节先生。”所著有《礼记说》四
卷、《诗音释》一卷，《书辨疑》一卷、《郡志》八卷，《文集》十二卷